Hermann Weissmann
Hermann Weissmann (Virovitica, 25. 8. 1884 - Koncentracijski logor Auschwitz, c. 31. 12. 1942), ugledni jugoslavenski i osječki odvjetnik, kolekcionar i izvorni vlasnik "Zbirke Weissmann" tj. povijesno značajne knjižnice koja obuhvaća nekih 4.000 svezaka danas smještenih u "Muzeju Slavonije Osijek". Stradao je 1942 godine za vrijeme Holokausta.

Biografija 
Dr. Hermann Weissmann je rođen 25. 8. 1884 u Virovitici od oca Jakoba, porijeklom iz porodice koja se ovamo doselila iz Pečuha, Mađarska Republika, i Adele (Levald) Weissmann. Pravne nauke je studirao u Beču. Dr. Weissmann je odvjetnikom postao 5. 1. 1914. Sedam godina poslije, 27. 11. 1921, oženio se za Ivanu Terezu Stein. 7. 11. 1922 godine rodila mu se kći Zdenka. Početkom 1920-ih otvorio je odvjetničku kancelariju u Osijeku. Kao javni tužilac sudjelovao je u sudskom postupku protiv slavonskoga haramabaše Jove Čaruge, a bio je i branitelj u znamenitoj tzv. Našičkoj aferi 1935 godine. Brat dr. Weissmanna je bio Karlo Weissmann, ugledni osječki liječnik i osnivač prvog sanatorija u Osijeku. Dr. Weissmann je bio član uprave Židovske bogoštovne općine Gornji grad i istaknuti cionist. Od aprila 1933 bio je u Upravnom odboru "Arheološkog kluba Mursa". Dr. Weissmann je bio strasni bibliofil i ljubitelj raritetnih izdanja. Uz stručni interes za pravne znanosti, zanimao se i za antičku i srednjovjekovnu numizmatiku. Prema kompletnoj građi "Zbirke Weissmann" tj. Weissmannove knjižnice razvidno je da je područje njegova interesa bilo široko, no prevladavaju povijest, kultura i pravo. Početkom Drugog svjetsko rata, svjestan opasnost koja je prijetila Židovima u Osijeku tj. svjestan da je židovska imovina bila od interesa za pljačkaše, a nerijetko su spaljivane "nepoćudne knjige", te posebno knjige židovskih autora, dr. Josip Bösendorfer je preporučio i nagovorio dr. Weissmanna da svoju knjižnicu pohrani u osječki Muzej. Dr. Bösendorfer je zbirku nakon rata namjeravao vratiti vlasniku, no to se nažalost nikada nije dogodilo jer je dr. Hermann Weissmann 1942 godine, zajedno sa suprugom i 20 godišnjom kćerkom, bio deportiran i ubijeni u koncentracijskom logoru Auschwitz. Jedan od rijetkih preživjelih članova porodice Weissmann je bio brat dr. Weissmanna, Karlo Weissmann.

"Zbirka Weissmann" jedan je od rijetkih materijalnih tragova bogate židovske zajednice Osijeka, spomen na čovjeka ne samo pravnika, nego i intelektualca erudite.

Reference

Literatura 
 

Biografije, Virovitica
Jugoslavenski Jevreji
Austrougarski Jevreji
Jugoslavenski advokati
Kolekcionari
Jevrejski pravnici
Authority control